text: [{"text_idx": "#000001", "text": "Sa pagbalik-tan-aw, usa kadto sa mga mabulokong yugto sa akong pagkabata. Inig tak-op sa klase, modangop na dayon ako sa akong mga apohan didto sa ilang baryo nga mga tulo ka kilometro lang gikan sa lungsod."}, {"text_idx": "#000003", "text": "Maong adunay dili matukib nga pagbati inig uli nako matag semana aron matambalan ang kamingaw sa among panimalay ug mokuhag ba-ong linabhan nga mga sapot. (Tapolan ko manglaba sa bata pa ko.)"}, {"text_idx": "#000008", "text": "Kung aduna may dili nako ganahan sa unang pagpuyo nako sa ilaya, kana mao ang motamak sa bugnawng lapok. Sa kadugayan hinoon, naanad na ang akong lapa-lapa ug dili na bakikaw ang akong linaktan ibabaw sa basakan o lapokon nga agianan, bisan dili sama kapaspas sa ubang bata nga didto nagdako ug nagpuyo."}, {"text_idx": "#000009", "text": "Nahinumdom ako sa usa ka higayon nga gagmay pa ang among una ug ikaduhang mga anak ug ako silang gidala ngadto sa maong lugar. Nag-ulan sa nilabayng gabii busa lapok ang agianan. Sa among pagbaktas naglisod silag lakaw kay mopilit ang ilang mga tsinelas sa lapok ug nagsige nag reklamo."}, {"text_idx": "#000010", "text": "Giingnan nako sila nga huboon ang ilang mga tsinelas. \u201cUnsa, huboon?\u201d matud nila sa dakong kakurat. \u201cOo, huboa aron dili mo maglisod paglakaw,\u201d nitubag ako. Aron sila motoo, akong gihubo ang akong sapatos bisag mahimo kadtong ilakaw ibabaw sa lapok."}, {"text_idx": "#000011", "text": "Segurado akong wala na silay panumduman nga nahitabo kadto kay linghod pa man ang ilang panuigon niadtong tungora. Gawas pa, semento na ang ilang giagian matag adlaw, ang ilang mga tiil ug kamot dili kanunayng mahugawan sa yutang nagahatag og kinabuhi."}, {"text_idx": "#000013", "text": "PEACETALK: We are fighting not just to survive, but for a chance to truly live"}, {"text_idx": "#000018", "text": "PEACETALK: We are fighting not just to survive, but for a chance to truly..."}, {"text_idx": "#000025", "text": "Does your barangay provide these services?"}, {"text_idx": "#000027", "text": "MindaNews is the news service arm of the Mindanao Institute of Journalism. It is composed of independent, professional journalists who believe and practice people empowerment through media."}]